Dalsniba

Dalsniba () – kalnas Norvegijoje, Miorės ir Rumsdalio fiulkėje, Strandos savivaldybėje, apie 7 km į pietryčius nuo Geirangerio. Stūkso Geirangerio slėnio gale, Vestlando ir Inlandeto fiulkių paribyje. Aukštis 1476 m virš jūros lygio. Viršūnė plokščia, beveik visus metus dengiama sniego. Papėdėje telkšo trys ežerai, iš kurių didžiausias – Djupvatnetas (Djupvatnet).

Lankomas turistų. Viršūnė pasiekiama privačiu, mokamu, 5 km ilgio, 3,5 m pločio automobilių keliu (nutiestas 1934–1939 m., atidarytas 1948 m., padengtas asfaltu 2013 m.),History , Dalsnibba.no. Nuoroda tikrinta 2023-06-27. kuris atsišakoja nuo regioninės reikšmės 63 kelio kalno papėdėje. Viršūnėje stovi turistų paslaugoms skirtas pastatas (kavinė, suvenyrų parduotuvė, banketų salė),Shop and café , Dalsnibba.no. Nuoroda tikrinta 2023-06-27. įrengta automobilių stovėjimo aikštelė ir apžvalgos aikštelės, nuo kurių atsiveria vaizdai į Geirangerio slėnį ir Geirangerio fjordą.Dalsnibba, Store Norske Leksikon, 2021-09-27. Nuoroda tikrinta 2023-06-27.

Iš Geirangerio fjordo į kalno viršūnę (21 km) kasmet rengiamos pusmaratonio bėgimo varžybos ir dviračių lenktynės.Nibbeveien up towards Dalsnibba, NorskSykling. Nuoroda tikrinta 2023-06-27.

 Šaltiniai 

Kategorija:Norvegijos geografija
Kategorija:Skandinavijos kalnai